|  |
| --- |
| **Ghidul solicitantului aferent apelului de proiecte**  ***Sprijinirea inițiativelor culturale de accelerare a digitalizării producției  și distribuției de filme***  **Perioadă depunere proiecte: ianuarie – martie 2023**  **Coordonator de reforme și investiții:**  **Ministerul Culturii – Unitatea de Management a Proiectului**  [**www.umpcultura.ro**](http://www.umpcultura.ro)  D:\15.01.2016\seminar PA17\materiale film\logo-uri\logo UMP\ro\CMYK\UMP.pnglogo MCIN albastru |

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHIDUL SOLICITANTULUI**  **PRIVIND REGULILE ŞI CONDIŢIILE APLICABILE FINANŢĂRII DIN FONDURILE EUROPENE AFERENTE PLANULUI NAȚIONAL DE REDRESARE ȘI REZILIENȚĂ ÎN CADRUL**  **APELULUI DE PROIECTE:**  ***Sprijinirea inițiativelor culturale de accelerare a digitalizării producției și  distribuției de filme***  **COD APEL: PNRR/2023/C11/MC/I.7** |
| **COMPONENTA 11. Turism și cultură**  **INVESTIȚIA 7. Accelerarea digitalizării producției și distribuției de filme** |

PREAMBUL

Acest document se aplică apelului de proiecte cu titlul: **Sprijinirea inițiativelor culturale de accelerare a digitalizării producției și distribuției de filme -** Componenta 11 - Turism și cultură, Investiția 7, în cadrul Planului Național de Redresare și Reziliență (PNRR), lansat de către Ministerul Culturii – Unitatea de Management a Proiectului, în calitate de Coordonator de Reforme și Investiții.

Prezentul document se adresează tuturor potențialilor solicitanți pentru apelul de proiecte mai sus-menționat.

Interpretarea informațiilor incluse în dosarul de finanțare se realizează sistematic, în conformitate cu prevederile prezentului Ghid privind regulile şi condiţiile aplicabile finanțării din fondurile europene aferente PNRR în cadrul apelului de proiecte cu titlul **Sprijinirea inițiativelor culturale de accelerare a digitalizării producției și distribuției de filme**, aprobate și publicate pe site-ul Ministerului Culturii – Unitatea de Management a Proiectului [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm)

Aspectele cuprinse în aceste documente ce derivă din Planul Național de Redresare și Reziliență și modul său de implementare vor fi interpretate de către Ministerul Culturii – Unitatea de Management a Proiectului, cu respectarea legislației în vigoare și folosind metoda de interpretare sistematică.

IMPORTANT

Vă recomandăm ca, înainte de a începe completarea cererii de finanțare pentru apelul de proiecte cu titlul **Sprijinirea inițiativelor culturale de accelerare a digitalizării producției și distribuției de filme**, să vă asiguraţi că aţi parcurs toate informaţiile prezentate în acest document şi că aţi înţeles toate aspectele legate de specificul intervențiilor finanţate din fonduri europene aferente PNRR.

Vă recomandăm ca, până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm), pentru a urmări eventualele modificări/ interpretări ale condițiilor specifice, precum și alte comunicări/clarificări pentru accesarea fondurilor europene aferente PNRR.

CUPRINS

[CAPITOLUL I. INFORMAȚII DESPRE APELUL DE PROIECTE 5](#_Toc122598763)

[CAPITOLUL II. BAZA LEGALĂ 9](#_Toc122598764)

[CAPITOLUL III. OBIECTIVELE ȘI ACTIVITĂȚILE ELIGIBILE ALE PROIECTULUI 11](#_Toc122598765)

[CAPITOLUL IV. INFORMARE, COMUNICARE ȘI PUBLICITATE 12](#_Toc122598766)

[CAPITOLUL V. SOLICITANȚI ELIGIBILI 13](#_Toc122598767)

[CAPITOLUL VI. BUGETUL APELULUI DE PROIECTE ȘI DURATA PROIECTELOR 15](#_Toc122598768)

[CAPITOLUL VII. ELIGIBILITATEA CHELTUIELILOR 15](#_Toc122598769)

[CAPITOLUL VIII. DURABILITATEA ȘI SUSTENABILITATEA INVESTIȚIEI 17](#_Toc122598770)

[CAPITOLUL IX. MODALITATEA DE ACORDARE ȘI VALOAREA AJUTORULUI DE MINIMIS/ SPRIJINULUI FINANCIAR NERAMBURSABIL 18](#_Toc122598771)

[CAPITOLUL X. REGULI PRIVIND CUMULUL AJUTOARELOR DE MINIMIS 19](#_Toc122598772)

[CAPITOLUL XI. INDICATORII APELULUI DE PROIECTE 20](#_Toc122598773)

[CAPITOLUL XII. COMPLETAREA CERERILOR DE FINANțARE. PROCEDURA DE RENUNŢARE LA CEREREA DE FINANŢARE 21](#_Toc122598774)

[CAPITOLUL XIII. EVALUAREA ȘI SELECȚIA PROIECTELOR 23](#_Toc122598775)

[CAPITOLUL XIV. CONTRACTAREA ȘI IMPLEMENTAREA PROIECTELOR 24](#_Toc122598776)

[CAPITOLUL XV. CONTESTAȚII 28](#_Toc122598777)

[CAPITOLUL XVI. TRANSPARENȚĂ 30](#_Toc122598778)

[CAPITOLUL XVII. PREVENIREA NEREGULILOR GRAVE, A DUBLEI FINANȚĂRI 30](#_Toc122598779)

[CAPITOLUL XVIII. MECANISME DE GESTIONARE A RISCURILOR DE IMPLEMENTARE 30](#_Toc122598780)

[CAPITOLUL XIX. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)” 31](#_Toc122598781)

[CAPITOLUL XX. BENEFICIARUL REAL/DESTINATARII FINALI 31](#_Toc122598782)

[CAPITOLUL XXI. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 32](#_Toc122598783)

[CAPITOLUL XXII – DISPOZIȚII FINALE 33](#_Toc122598784)

[ANEXE 33](#_Toc122598785)

# CAPITOLUL I. INFORMAȚII DESPRE APELUL DE PROIECTE

1. **Pilonul, componenta, obiectivul general și obiective specifice**

**Pilonul IV - Coeziunea socială și teritorială**

**Componenta 11 - Turism și cultură** vizează 3 reforme si 7 investiții care, pe de o parte, răspund provocărilor și propulsează turismul de destinație, iar pe de altă parte, stimulează accesul la cultură în zonele defavorizate și susține dezvoltarea conținutului digital pentru producătorii de audiovizual.

**Investiția 7** **- Accelerarea digitalizării producției și distribuției de filme**

**Obiectivul general** al acestei investiții este de a consolida capacitatea microîntreprinderilor și a întreprinderilor mici și mijlocii în producția și distribuția de filme și de a accelera tranziția digitală a producătorilor și distribuitorilor de filme din România prin creșterea capacităților de producție digitală, distribuție, marketing și promovare, inclusiv tehnologii de arhivare digitală.

**Obiectivele specifice** ale acestei investiții sunt:

a) creșterea competitivității întreprinderilor românești în industria cinematografică, pe piețele naționale, europene și internaționale;

b) modernizarea modului actual de producție, distribuție și consum;

c) sporirea capacității de a răspunde noilor provocări ale consumatorilor.

1. **Definiții**

În sensul prezentului apel de proiecte, următorii termeni se definesc astfel:

1. **activitate economică** – orice activitate care constă în furnizarea de bunuri, servicii sau lucrări pe o piață;
2. **ajutor *de minimis*** – ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre, respectiv 200.000 euro per întreprindere unică, per trei ani fiscali consecutivi, inclusiv anul curent, cu excepția întreprinderilor care efectuează transport rutier de mărfuri în numele unor terți sau contra cost pentru care se aplică un plafon de 100.000 euro. În cadrul *Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme,* sub incidența căreia se află prezentul apel de proiecte, ajutorul de *minimis* este acordat sub formă sprijin financiar nerambursabil (grant).
3. **ajutor utilizat abuziv** – ajutorul utilizat de beneficiarul ajutorului de minimis fără respectarea condițiilor de acordare, prevăzute în Schemă și în contractul de finanțare;
4. **apel de proiecte** – modalitate competitivă de depunere, evaluare și selecție a unor proiecte ce se înscriu în obiectivele investiției 7 și care respectă prevederile Ghidului solicitantului și ale Schemei de ajutor de minimis *pentru sprijinirea inițiativelor culturale de accelerare a digitalizării producției și distribuției de filme*;
5. **avantaj** – orice beneficiu economic pe care întreprinderea nu l-ar fi putut obține în condiții normale de piață, și anume în absența intervenției statului. Ori de câte ori situația financiară a unei întreprinderi este îmbunătățită ca rezultat al intervenției statului în condiții care diferă de condițiile normale de piață, există un avantaj;
6. **beneficiar de ajutor de *minimis*** – întreprinderea care, în urma semnării contractului de finanțare, beneficiază de sprijin financiar nerambursabil în cadrul Schemei;
7. **beneficiar real** – orice persoană fizică ce deţine sau controlează în cele din urmă clientul şi/sau persoana fizică în numele ori în interesul căruia/căreia se realizează, direct sau indirect, o tranzacţie, o operaţiune sau o activitate, conform prevederilor Legii nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare.
8. **cerere de transfer** – cererea depusă de către un beneficiar de ajutor de minimis prin care, în baza contractului de finanțare și a documentației justificative stabilite prin Schema și Ghidul solicitantului, beneficiarul ajutorului de minimis solicită coordonatorului de reforme și investiții virarea sumelor pentru demararea și finanțarea activităților proiectului;
9. **conflict de interese** – are înțelesul prevăzut la art. 61 din Regulamentul (UE, Euratom) 2018/1.046 al Parlamentului European și al Consiliului din 18 iulie 2018, cu modificările și completările ulterioare, şi la art. 70 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, cu modificările şi completările ulterioare, precum şi la art. 301 din Legea nr. 286/2009 privind Codul penal, cu modificările şi completările ulterioare;
10. **contract de finanțare** – act juridic supus regulilor de drept public, cu titlu oneros, de adeziune, comutativ şi sinalagmatic, prin care se stabilesc drepturile şi obligațiile corelative ale părților în vederea implementării I.7 prevăzute în cadrul PNRR, respectiv *Accelerarea digitalizării producției și distribuției de filme*, încheiat între coordonatorul de reforme şi investiții, şi beneficiarii de ajutor de minimis, pentru finanțarea implementării proiectului, pe durata stabilită şi în conformitate cu obligațiile asumate, cuprinzând informațiile prevăzute în cadrul mecanismului de implementare şi control din anexa la Decizia de punere în aplicare a Consiliului din 3 noiembrie 2021 de aprobare a evaluării Planului de redresare şi reziliență al României, așa cum acestea sunt menționate în prezenta Schemă și în Ghidul solicitantului;
11. **conţinut digital** – material audiovizual produs pentru consum online și offline;
12. **coordonator de reforme şi investiţii** –Ministerul Culturii - Unitatea de Management a Proiectului;
13. **data acordării ajutorului de minimis** – data la care dreptul legal de a primi ajutorul este conferit beneficiarului, în speță, data semnării contractului de finanțare între beneficiarul ajutorului de minimis și coordonatorul de reforme şi investiții, în calitatea sa de furnizor/ administrator al Schemei;
14. **distribuitor de filme** – persoana fizică sau persoana juridică autorizată ca atare, al cărei obiect de activitate este distribuirea filmelor;
15. **domeniu de activitate** – activitatea desfășurată de beneficiar, corespunzător clasificației activităților din economia națională (codului CAEN). Pentru scopurile Schemei, relevantă este activitatea pentru care se acordă finanțarea;
16. **dosar de finanțare (proiect)** – totalitatea documentelor depuse de solicitant în cadrul apelului de proiecte, conținând cererea de finanțare, documentele obligatorii și alte documente suport;
17. **dubla finanţare** – constituie neregulă și reprezintă finanţarea acordată cu încălcarea prevederilor art. 9[[1]](#footnote-1) din Regulamentul (UE) 2021/241 al Parlamentului European şi al Consiliului din 12 februarie 2021 şi art. 191[[2]](#footnote-2) din Regulamentul financiar. Practic, proiectele pot beneficia de sprijin din partea altor programe și instrumente ale Uniunii, cu condiția ca acest sprijin să nu acopere aceleași costuri;
18. **furnizor de ajutor de minimis** – Ministerul Culturii – Unitatea de Management a Proiectului, Coordonator de Reforme și Investiții în cadrul PNRR;
19. **ghidul solicitantului** – prezentul document ce cuprinde informațiile necesare solicitantului pentru pregătirea, depunerea și implementarea proiectului;
20. **intensitatea ajutorului** - valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe.
21. **întreprindere** – orice entitate care desfășoară o activitate economică, indiferent de statutul său juridic și de modul în care este finanțată sau de existența unui scop lucrativ al acesteia;
22. **întreprindere unică** – în conformitate cu prevederile art. 2 alin. (2) din Regulamentul (UE) nr. 1407/2013, include toate întreprinderile între care există cel puțin una dintre relațiile următoare:
23. o întreprindere deține majoritatea drepturilor de vot ale acționarilor sau ale asociaților unei alte întreprinderi;
24. o întreprindere are dreptul de a numi sau de a revoca majoritatea membrilor organelor de administrare, de conducere sau de supraveghere ale unei alte întreprinderi;
25. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
26. o întreprindere care este acționar sau asociat al unei alte întreprinderi şi care controlează singură, în baza unui acord cu alți acționari ori asociați ai acelei întreprinderi, majoritatea drepturilor de vot ale acționarilor sau asociaților întreprinderii respective.

Întreprinderile care întrețin, prin intermediul uneia sau mai multor întreprinderi, oricare dintre relațiile la care se face referire la punctele i-iv sunt considerate întreprinderi unice. Legătura dintre două întreprinderi realizată prin intermediul unei/unor persoane fizice se va lua în considerare doar dacă respectivele persoane fizice pot fi considerate ele însele întreprinderi. În acest sens, persoana fizică va completa o declarație pe propria răspundere. În cazul în care beneficiarul ajutorului de minimis este o întreprindere unică, plafonul maxim al ajutorului de minimis acordat și cumulul se calculează prin totalizarea valorilor aferente întreprinderilor aflate în cel puțin una dintre relațiile menționate la punctele i-iv.

1. **manualul de identitate vizuală – MIV** –conține un set de instrucțiuni, reguli și recomandări de aplicare și dezvoltare a elementelor vizuale fundamentale ale mecanismului: semnătură vizuală (logo + logotip + slogan), culori acceptate, fonturi, atitudine vizuală și ton. Scopul acestui sistem este acela de a asigura coerența, stabilitatea și dezvoltarea armonioasă în timp a imaginii PNRR.
2. **livrabil** –un înscris, produs, bun sau serviciu, după caz, care rezultă din implementarea unei activități.
3. **nereguli grave** – fraudă, corupție și conflicte de interese în legătură cu măsurile sprijinite de Mecanismul de redresare și reziliență al Uniunii Europene sau o încălcare gravă a unei obligații prevăzute în contractul de finanțare;
4. **producător de filme** – persoana fizică sau persoana juridică autorizată ca atare, care inițiază și susține în nume propriu realizarea unui film, asigurând în acest scop condițiile financiare, organizatorice și tehnice necesare;
5. **schema de ajutor de minimis pentru sprijinirea inițiativelor culturale de accelerare a digitalizării producției și distribuției de filme** – procedură de acordare a ajutorului de minimis, aprobată prin ordin al ministrului culturii, sub incidența căreia se implementează prezentul apel de proiecte, denumită în continuare Schema;
6. **solicitant** – entitate de drept privat, înregistrată în România, care îndeplinește condiţiile de eligibilitate ale prezentului ghid şi care depune un dosar de finanțare în cadrul apelului de proiecte pentru *Sprijinirea inițiativelor culturale de accelerare a digitalizării producției și distribuției de filme*, finanțat prin PNRR, Pilonul IV, Componenta 11 - Turism și cultură, Investiția 7;
7. **sprijin financiar nerambursabil** – ajutorul de minimis acordat în baza contractului de finanțare în vederea implementării proiectului, accesat prin Mecanismul de redresare şi rezilienţă al Uniunii Europene, Planul naţional de redresare şi rezilienţă al României, Componenta 11, Investiţia 7.
8. **Tipul apelului de proiecte, durata, modalitatea și perioada de depunere a proiectelor**

**3.1.** În cadrul prezentului apel de proiecte sunt finanțate proiectele care intră sub incidența prevederilor *Schemei de ajutor de minimis* *pentru sprijinirea inițiativelor culturale de accelerare a digitalizării producției și distribuției de filme*, aprobată prin OMC nr. 2515/11.01.2023 și modificată prin OMC nr. 3401./21.09.2023.

**3.2.** Apelul lansat este de tip competitiv.

**3.3. Calendar estimativ al celor 4 etape ale prezentului apel de proiecte:**

1. Etapa de depunere a proiectului: 30 ianuarie 2023, ora 09:00 – **23 martie 2023, ora 16:00.**
2. Etapa de evaluare și selecție (include și etapa depunerii și soluționării contestațiilor): **30 ianuarie 2023 - până la epuizarea bugetului alocat.**
3. Etapa de contractare (include și etapa depunerii și soluționării contestațiilor): pe măsură ce proiectele sunt selectate, dar nu mai târziu de **31 decembrie 2023.**
4. Etapa de implementare: conform contractelor de finanțare încheiate, dar nu mai târziu de **31 ianuarie 2025.**

**3.4.** **Depunerea proiectului** se va efectua de către solicitant prin intermediulplatformei electronice MIPE <https://proiecte.pnrr.gov.ro/>.

**3.5. Dosarul de finanțare** este considerat **depus** doar după transmiterea acestuia de către solicitant prin intermediul **platformei informatice aflate în administrarea MIPE[[3]](#footnote-3).**

## CAPITOLUL II. BAZA LEGALĂ

1. Prezentul Apel este guvernat, *inter alia*, de următoarele reglementări și dispoziții:
2. Regulamentul Comisiei Europene nr. 1407/2013 privind aplicarea art. 107 și art. 108 din Tratatul privind funcționarea Uniunii Europene în cazul ajutoarelor deminimis, cu modificările și completările ulterioare;
3. Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
4. Decizia de punere în aplicare a Consiliului de aprobare a evaluării Planului de Redresare și Reziliență al României din data de 03 noiembrie 2021 (CID);
5. Regulamentul nr. 1046/2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 şi a Deciziei nr. 541/2014/UE şi de abrogare a Regulamentului (UE, Euratom) nr. 966/2012;
6. Anexa nr. I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
7. Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare, denumită în continuare OUG nr. 77/2014;
8. Ordonanța de Urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, aprobată prin Legea nr. 230/2021, cu modificările și completările ulterioare;
9. Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de Redresare și Reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, aprobată cu modificări și completări prin Legea nr. 178/2022, cu modificările și completările ulterioare;
10. Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de Redresare și Reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului Național de Redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență.
11. Ordonanţa de Urgenţă a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de Redresare şi Rezilienţă şi/sau a fondurilor publice naţionale aferente acestora şi recuperarea creanţelor rezultate;

- Acordul de finanțare nr. 39993/06.04.2022, încheiat între Ministerul Investițiilor și Proiectelor Europene (MIPE), în calitate de Coordonator Național pentru Planul Naţional de Redresare si Rezilienţă a României (PNRR) și Ministerul Culturii, în calitate de Coordonator de Reforme și Investiții, modificat prin Actul adițional nr.1/16.12.2022;

- Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, cu modificările ulterioare;

- Ordinul Ministrului Culturii nr. 2955/03.06.2022 pentru aprobarea Regulamentului de organizare și funcționare a Unității de Management a Proiectului, cu modificările ulterioare;

- Ordinul Ministrului Culturii nr. 3503/15.11.2022 privind constituirea structurilor de specialitate cu rol de coordonare, respectiv de unitate de implementare a reformelor/investițiilor din cadrul PNRR;

- Aviz MIPE nr. 158690/28.12.2022 emis de către Ministerul Investițiilor și Proiectelor Europene, în calitate de Coordonator Național pentru PNRR, privind avizarea Ghidului solicitantului privind regulile și condițiile aplicabile finanțării din fondurile europene în cadrul PNRR, Apelul de proiecte: Sprijinirea inițiativelor culturale de accelerare a digitalizării producției și distribuției de filme, COD APEL: PNRR/2023/C11/MC/I.7, Componenta 11. Turism și cultură, Investiția 7. Accelerarea digitalizării producției și distribuției de filme;

- Ordinul Ministrului Culturii nr. 2515/11.01. 2023 pentru aprobarea Schemei de ajutor de *minimis* pentru I.7 - *Accelerarea digitalizării producției și distribuției de filme,*

- Instrucțiunile și Ordinele emise de către MIPE,

- Oricare alte prevederi legale aplicabile.

# CAPITOLUL III. OBIECTIVELE ȘI ACTIVITĂȚILE ELIGIBILE ALE PROIECTULUI

1. (1) Obiectivul proiectului se va stabili în directă corelare cu obiectivele și acțiunile specifice PNRR/2023/C11/MC/I.7 - *Accelerarea digitalizării producției și distribuției de filme,* detaliate la art. 1 din prezentul ghid.

(2) Activitățile implementate de beneficiarii ajutorului de minimis în cadrul proiectelor vor contribui în mod eficace la tranziția digitală prin **creșterea capacităților de producție digitală, distribuție, marketing și promovare, inclusiv tehnologii de arhivare digitală.**

1. Activitățile eligibile ale proiectelor ce vor fi implementate în cadrul I.7 - *Accelerarea digitalizării producției și distribuției de filme*, sunt:
2. dezvoltarea capacităților de editare/ postproducție pentru produsele digitale;
3. crearea de microplatforme VoD;
4. marketing;
5. managementul proiectului;
6. digitalizare (achiziționarea de echipamente IT – editare video, subtitrare digitală, arhivare digitală);
7. dezvoltarea și distribuirea de conținut cultural audiovizual;
8. instruirea personalului pentru a obține abilități digitale;
9. producția și distribuția de conținut digital.
10. Activitățile excluse de la finanțare privind asigurarea conformității acestora cu principiul de “a nu prejudicia în mod semnificativ” sunt: activitățile și investițiile privind combustibilii fosili, activitățile și investițiile din cadrul sistemului UE de comercializare a certificatelor de emisii (ETS), care realizează emisii preconizate de gaze cu efect de seră care nu sunt mai mici decât valorile de referință relevante; activități și investiții legate de depozitele de deșeuri, incineratoare și investiții de tratare mecano-biologică, activitățile și investițiile care nu respectă condițiile din Anexa III la Orientările tehnice privind DNSH (2021/C58/01) etc.
11. Proiectul trebuie să conțină, în **mod** **obligatoriu**, următoarele activități:
12. **Managementul proiectului,**
13. **Dezvoltarea și distribuția de conținut digital,**
14. **Formarea profesională a personalului pentru a obține competențe digitale pentru editare/ post - producție pentru produse digitale.**
15. Activitatea privind **managementul proiectului** **include managementul** **achizițiilor și implementarea activităților de informare, comunicare și publicitate, conform Manualului de Identitate Vizuală (MIV) pentru PNRR.**
16. **Fiecare activitate** a proiectului va avea **minimum 1 livrabil.**
17. **Activitățile proiectului NU vor fi structurate pe sub-activități.**
18. Fiecare propunere de proiect va conține **maximum 5 activități.**

# CAPITOLUL IV. INFORMARE, COMUNICARE ȘI PUBLICITATE

1. Beneficiarii proiectelor finanțate prin PNRR – I.7 au obligația de a informa că Uniunea Europeană asigură finanțarea proiectelor și de a face cunoscute atât activitățile proiectului, cât și rezultatele finanțării PNRR – I.7.
2. Obligativitatea asigurării de către toți beneficiarii fondurilor a vizibilității finanțării din partea UE este prevăzută în Regulamentul (UE) 2021/241 al Parlamentului European și al Consiliului din 12 Februarie 2021 de Instituire a Mecanismului de Redresare și Reziliență a Uniunii Europene, articolul 34.
3. Activitățile de informare, comunicare și publicitate sunt **obligatorii** și trebuie să fie implementate în concordanță cu prevederile Manualului de Identitate Vizuală al PNRR (MIV)[[4]](#footnote-4).
4. Beneficiarii pot asigura vizibilitatea și promovarea proiectelor prin utilizarea (fără a se limita la) următoarelor instrumente:
5. comunicate de presă (cel puțin două) și/sau anunțuri de presă;
6. anunțuri publicitare;
7. materiale print (mape, afișe, broșuri, flyer-e etc.);
8. secțiuni dedicate pe site-ul beneficiarului/ website dedicat;
9. postări dedicate pe conturile de social media ale beneficiarilor/pe pagini dedicate proiectelor;
10. newsletter;
11. bannere electronice;
12. panouri temporare și plăci permanente;
13. video-reportaje, mini-documentare;
14. autocolante/branding;
15. campanii;
16. evenimente/ dezbateri etc.
17. În acest sens, solicitantul va elabora și implementa un **Plan de activități de informare, comunicare și publicitate** care va cuprinde minimum 3 instrumente adaptate specificului proiectului finanțat prin PNRR (ex.: 2 comunicate de presă, 1 campanie promovare social media, 200 materiale promoționale etc.). **Costurile aferente activităților de promovare a proiectului sunt eligibile și vor fi incluse în bugetul detaliat al proiectului.**

|  |
| --- |
| **ATENȚIE!**  **Prin aplicarea prevederilor MIV nu este limitată abordarea creativă a conceptelor de materiale de informare și comunicare.** |

# CAPITOLUL V. SOLICITANȚI ELIGIBILI

1. **Solicitanții eligibili** sunt:
2. întreprinderi de tip microîntreprinderi, întreprinderi mici și mijlocii[[5]](#footnote-5) - conform prevederilor legale aplicabile, respectiv Anexa nr. I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
3. alte persoane juridice care nu se încadrează la lit. a),

și **îndeplinesc cumulativ** următoarele **condiții:**

1. Nu au fost subiectul unei decizii emise de către Comisia Europeană/instanțe naționale/alt furnizor de ajutor de stat/Consiliul Concurenţei, de recuperare a unui ajutor de stat/de minimis sau, în cazul în care au făcut obiectul unei astfel de decizii, aceasta a fost deja executată şi creanţa integral recuperată, cu penalități aferente, după caz;

2. Sunt **producători sau distribuitori de filme** care:

A) Fiind supuși, conform legii, înregistrării în Registrul Comerțului, **la data depunerii dosarului de finanțare** au autorizat, după caz, (la sediu, punct de lucru sau la terți), conform legii, **cel puțin unul dintre codurile CAEN eligibile**, respectiv:

* 1. **CAEN 5911 – Activități de producție cinematografică, video și de programe de televiziune;**
  2. **CAEN 5912 – Activități de post-producție cinematografică, video și de programe de televiziune;**
  3. **CAEN 5913 – Activități de distribuție a filmelor cinematografice, video și a programelor de televiziune.**

B) **Având statut de asociație/fundație, la data depunerii dosarului de finanțare** au scopul și/sau obiectivele, domeniul de activitate, printre altele, în sectorul de producție sau distribuție de film, conform documentelor statutare reflectate în cel mai recent extras din Registrul Asociațiilor și Fundațiilor.

3. Valoarea cumulată a veniturilor totale/cifrei de afaceri a solicitantului **din ultimii 3 ani fiscali încheiați reprezintă cel puțin 15% din valoarea proiectului propus.**

4. Solicitantul a realizat cel puțin un proiect de producție/distribuție de film **în ultimii 5 ani anterior** datei lansării prezentului apel de proiecte.

5. Proiectul depus de Solicitant prevede atingerea valorilor țintă minime aferente indicatorilor de proiect, prevăzuți la **art. 43** din prezentul ghid, în cererea de finanțare sunt descrise activitatea de formare profesională a personalului pentru a obține competențe digitale pentru editare/ post - producție pentru produse digitale și activitatea de dezvoltare și distribuție de conținut digital, iar în bugetul detaliat al proiectului sunt prevăzute costuri asociate acestor activități.

1. Solicitanții eligibili trebuie să îndeplinească/respecte, **cumulativ** și toate criteriile/cerințele enumerate în ***Declarația de eligibilitate și angajament*** – anexă la **Schema de ajutor de minimis *pentru******sprijinirea inițiativelor culturale de accelerare a digitalizării producției și distribuției de filme* și la prezentul Ghid al solicitantului.**
2. **Proiectele în parteneriat NU sunt eligibile în cadrul acestui apel de proiecte.**
3. Fiecare solicitant va depune un singur proiect în cadrul apelului de proiecte. În cazul întreprinderii unice, fiecare întreprindere eligibilă, componentă a întreprinderii unice, poate depune câte un proiect, cu condiția ca valoarea cumulată a proiectelor să nu depășească 200.000 euro, cumulat pe o perioadă de 3 ani fiscali, respectiv anul curent şi 2 ani anteriori încheiați, raportat la cursul InforEuro din luna semnării contractului de finanțare. În cazul în care proiectul este respins/retras, solicitantul nu mai are dreptul să depună același/un nou dosar de finanțare.

# CAPITOLUL VI. BUGETUL APELULUI DE PROIECTE ȘI DURATA PROIECTELOR

1. Bugetul total al apelului este de **5 milioane EURO,** echivalent în lei, la cursul de schimb Inforeuro din luna anterioară lansării apelului de proiecte, sumă finanţată din fonduri europene, accesate prin Mecanismul de redresare şi rezilienţă al Uniunii Europene, Planul naţional de redresare şi rezilienţă al României, Componenta 11, Investiția 7.
2. În cadrul prezentului apel de proiecte nu se aplică mecanismul supracontractării. Cu toate acestea, pentru a se asigura de îndeplinirea țintei din PNRR aferente Investiției 7 – 40 de entități finanțate, Coordonatorul de reforme și investiții a alocat un buget care să permită susținerea suplimentară a cel puțin încă 10 entități.
3. Proiectele vor avea o durată maximă de **13 luni,** cu începere de la data intrării în vigoare a contractului de finanțare. Perioada de implementare a activităților nu poate depăși data de **31 ianuarie 2025**.
4. Sumele vor fi alocate în cadrul prezentului apel de proiecte până la epuizarea bugetului alocat, dar nu mai târziu de **31 decembrie 2023**, dată până la care vor fi semnate toate contractele de finanțare. Plata ajutorului de minimis se efectuează cel târziu până la data de **31 martie 2025**, în limita bugetului alocat schemei de ajutor de minimis.
5. Cursul RON/EUR utilizat la semnarea contractelor de finanțare va fi cursul lnforEuro din luna semnării acestora.

# CAPITOLUL VII. ELIGIBILITATEA CHELTUIELILOR

1. Baza legală pentru eligibilitatea cheltuielilor este menționată la art. 4 din prezentul ghid.
2. **Categorii de cheltuieli eligibile:**
3. **Cheltuieli aferente managementului de proiect:**
4. Cheltuieli cu personalul angajat aferent managementului de proiect (cheltuieli salariale);
5. Cheltuieli pentru consultanţă şi expertiză aferente managementului de proiect.
6. **Cheltuieli specifice:**
7. Cheltuieli cu personalul necesar implementării activităților specifice (cheltuieli salariale);

2. Cheltuieli cu deplasarea, care vor respecta prevederile H.G. nr. 714/2018, privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului, cu modificările și completările ulterioare, precum și pe cele ale Legii nr. 227/2015 privind Codul fiscal, cu modificările și completările ulterioare

3. Cheltuieli cu servicii, inclusiv cheltuielile aferente cursurilor de formare;

4. Cheltuieli legate de achiziția de materiale consumabile și obiecte de inventar;

5. Cheltuieli cu achiziția de active corporale și necorporale;

6. Alte cheltuieli specifice în legătură cu proiectul, care nu au putut fi integrate la celelalte categorii de cheltuieli. La această categorie de cheltuieli pot fi incluse și taxele de participare la cursurile de formare, cheltuieli cu publicarea comunicatelor de presă etc.

1. **Cheltuieli indirecte**, care se referă la plata utilităţilor: energie termică, energie electrică, apă, canalizare, salubritate, gaze naturale; telefon, fax, servicii poştale, curierat rapid şi reţele de comunicaţii; plata salariilor pentru personalul administrativ (femeie de serviciu, paznic) sau servicii administrative, dacă există un contract încheiat (pază, curățenie); chirie sediu. Cheltuielile indirecte sunt acele costuri eligibile care nu pot fi identificate de către beneficiar ca fiind direct atribuite proiectului, dar care pot fi identificate şi justificate prin sistemul contabil ca fiind angajate în legătură directă cu costurile directe eligibile atribuite proiectului. Acestea nu pot include costuri eligibile directe.
2. Toate activele achiziționate prin proiect trebuie să fie **noi.**
3. **Taxa pe valoarea adăugată** este eligibilă numai dacă aceasta nu se poate recupera (nedeductibilă potrivit legislației naționale în domeniul fiscal și nerecuperabilă).
4. În cadrul bugetului detaliat al proiectului, taxa pe valoarea adăugată va fi reflectată distinct, astfel:
5. În situația în care solicitantul nu este plătitor de TVA (nu recuperează TVA), cheltuiala cu TVA nerecuperabilă este eligibilă în cadrul proiectului;
6. În cazul în care solicitantul poate recupera TVA, aceasta este considerată cheltuială neeligibilă în cadrul proiectului;
7. În cazul în care TVA poate fi dedusă doar parțial, numai partea care nu poate fi recuperată este eligibilă.
8. În caz de schimbare a statutului de neplătitor de TVA în cursul implementării proiectului, beneficiarul ajutorului de minimis este obligat să atașeze la următoarea cerere de transfer *Declarația privind eligibilitatea TVA (*Model B*)* și va respecta noua metodă de calcul.
9. **Cheltuielile aferente managementului de proiect sunt eligibile în limita a 10% din totalul cheltuielilor directe eligibile[[6]](#footnote-6).**
10. **Cheltuielile indirecte reprezintă o rată de maximum 7%** dintotalul cheltuielilor directe eligibile.
11. **Cheltuielile** sunt considerate ca fiind **efectuate** atunci când **costul a fost facturat,** **plătit** și **obiectul** acestora a fost **livrat** (în cazul bunurilor) sau executat (în cazul serviciilor).
12. **Cheltuielile indirecte** sunt considerate a fi **efectuate** în momentul la care sunt **înregistrate în contabilitatea beneficiarului de ajutor de minimis.**
13. **(1) Categorii de** **cheltuieli neeligibile:**
14. orice cheltuieli efectuate înainte de intrarea în vigoare a contractului de finanţare pentru activităţile prevăzute în proiect;
15. costul de achiziție a echipamentelor second-hand, a bunurilor imobiliare și a terenului neconstruit;
16. dobânzi aferente datoriilor, cheltuieli aferente serviciului datoriei și penalități de întârziere;
17. cheltuieli legate de tranzacțiile financiare și de alte costuri pur financiare, cu excepția serviciilor financiare prevăzute în contractul de finanţare;
18. provizioanele pentru pierderi sau datorii viitoare;
19. pierderi din cursul de schimb valutar;
20. TVA recuperabilă;
21. costuri care sunt acoperite din alte surse;
22. amenzi, penalități și cheltuieli de judecată;
23. cheltuieli privind realizarea de lucrări de construcție;
24. sumele necesare plăţii sancţiunilor, inclusiv majorările de întârziere ca urmare a imposibilităţii recuperării, dar şi sumele aferente deciziilor de recuperare comunicate de către CE pentru neregulile grave constatate ori pentru neîndeplinirea ţintelor/jaloanelor, potrivit gradului de nerealizare, după caz;
25. sumele necesare finalizării proiectului după încheierea perioadei de implementare a proiectului.

**(2)** Prin excepție de la prevederile alin. (1) lit. l), cheltuielile angajate în ultima lună de implementare a proiectului sunt, de asemenea, considerate eligibile, dacă acestea sunt plătite în termen de maximum 5 zile lucrătoare de la data încasării plății de la Coordonatorul de reforme și investiții, aferente cererii de transfer.

**Cheltuielile efectuate** vor fi considerate **eligibile** dacă sunt **îndeplinite cumulativ** următoarele condiții:

1. sunt efectuate în perioada de implementare a proiectului;
2. sunt indicate în bugetul detaliat al proiectului;
3. sunt necesare pentru implementarea proiectului;
4. pot fi identificate și verificate, în special fiind înregistrate în contabilitatea beneficiarului de ajutor de minimis și stabilite în conformitate cu standardele contabile aplicabile în țara în care este stabilit beneficiarul ajutorului de minimis și cu practicile obișnuite de contabilitate analitică ale beneficiarului ajutorului de minimis;
5. respectă dispozițiile legislației fiscale și sociale aplicabile;
6. sunt rezonabile și justificate și respectă principiile bunei gestiuni financiare, în special în ceea ce privește economia și eficiența.

# CAPITOLUL VIII. DURABILITATEA ȘI SUSTENABILITATEA INVESTIȚIEI

1. Beneficiarii au obligaţia arhivării şi păstrării în bune condiţii a tuturor documentelor aferente proiectului, în conformitate cu prevederile art. 132 din Regulamentul (UE, Euratom) 2018/1.046 al Parlamentului European şi al Consiliului din 18 iulie 2018, cu modificările şi completările ulterioare, respectiv timp de 10 ani fiscali cu începere de la data încheierii exerciţiului financiar în cursul căruia a fost realizată ultima plată.

# CAPITOLUL IX. MODALITATEA DE ACORDARE ȘI VALOAREA AJUTORULUI DE MINIMIS/ SPRIJINULUI FINANCIAR NERAMBURSABIL

1. Ajutoarele de minimis se acordă sub formă de sprijin financiar nerambursabil.
2. Intensitatea ajutorului de minimis este de până la 100% din totalul cheltuielilor eligibile ale proiectului.
3. **(1**) Valoarea sprijinului financiar nerambursabil nu va depăși 100.000 Euro pentru fiecare solicitant, raportat la cursul InforEuro din luna semnării contractului de finanțare.

**(2)** În cazul în care suma rezultată din conversia lei-euro nu reprezintă un număr întreg, rotunjirea se face la două zecimale astfel: dacă a treia zecimală este mai mare sau egală cu 5, rotunjirea celei de-a doua zecimale se face în plus (ex. 0,455 devine 0,46), iar dacă a treia zecimală este mai mică de 5, rotunjirea se face în minus, respectiv cea de-a doua zecimală rămâne neschimbată (ex. 0,454 devine 0,45).

**(3)** Ajutorul de minimis acordat nu va depăși pragul de 200.000 Euro/ întreprindere sau întreprindere unică, după caz, raportat la cursul InforEuro din luna semnării contractului de finanțare. Celelalte ajutoare de minimis anterior acordate vor fi considerate la cursul RON/EUR, menționat în fiecare contract în parte.

**(4) Ajutorul se acordă întreprinderilor sau întreprinderilor unice, după caz, în limita sumei reprezentate de pragul de minimis, astfel:**

* 1. Valoarea brută totală a ajutoarelor de minimis acordate unei întreprinderi/ întreprinderi unice nu poate depăşi echivalentul în lei a 200.000 Euro, la data semnării contractului, pe o perioadă de trei ani fiscali consecutivi – 2 ani fiscali încheiați anteriori și anul fiscal în curs, indiferent dacă ajutorul a fost acordat din surse naţionale sau europene;
  2. Pentru întreprinderile ce activează şi în sectorul transporturilor de mărfuri în contul terților sau contra cost, valoarea brută totală a ajutoarelor de minimis acordate unei întreprinderi unice nu poate depăşi echivalentul în lei a 100.000 Euro, pe o perioadă de trei ani fiscali consecutivi – 2 ani fiscali încheiați anteriori și anul fiscal în curs, indiferent dacă ajutorul a fost acordat din surse naţionale sau europene;

În cazul în care o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 Euro, în cazul întreprinderii respective se aplică plafonul de 200.000 Euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 Euro și că ajutoarele de minimis nu se folosesc pentru achiziționarea de vehicule pentru transportul rutier de mărfuri.

* 1. Plafonul stabilit va fi exprimat, ca valoare brută, înainte de deducerea unor eventuale taxe sau a altor obligații fiscale.

**(5) Ajutorul de minimis se consideră acordat la data semnării contractului de finanțare.**

**(6)** Contractul de finanțare, precum şi toate drepturile şi obligaţiile decurgând din executarea acestuia, nu pot face obiectul cesiunii totale sau parțiale, novației, subrogației sau al oricărui alt mecanism de transmisiune şi/sau transformare a obligaţiilor şi drepturilor din contract de către beneficiarul ajutorului de minimis.

# CAPITOLUL X. REGULI PRIVIND CUMULUL AJUTOARELOR DE MINIMIS

1. **(1)** Pentru a beneficia de sprijin financiar nerambursabil în cadrul acestei scheme, solicitantul, la momentul semnării contractului de finanțare, va da o *declarație pe proprie răspundere privind ajutoarele de minimis/de stat primite în anul în curs şi în ultimii doi ani fiscali încheiați anteriori-* ***Declaraţia întreprinderii/ întreprinderii unice privind cumulul ajutoarelor de stat/de minimis*** *prevăzută în A*nexa nr.2 la Schemă, declarație ce constituie și anexă la prezentul Ghid al solicitantului.

**(2)** În etapa de contractare, furnizorul va acorda ajutorul de minimis sub forma sprijinului financiar nerambursabil după ce va verifica, inclusiv prin introducerea informațiilor din declarația pe proprie răspundere a beneficiarului în sistemul RegAS, dacă suma totală a ajutoarelor de minimis primite de aceasta pe parcursul unei perioade de trei ani fiscali - 2 ani fiscali încheiați anteriori și anul fiscal în curs-, nu depăşeşte pragul de 200.000 Euro, respectiv 100.000 Euro pentru întreprinderile care activează şi în domeniul transporturilor de mărfuri în contul terților sau contra cost, echivalent în lei.

**(3)** În cazul în care valoarea totală a ajutoarelor de minimis acordate unei întreprinderi pe o perioadă de trei ani consecutivi - valoarea pe doi ani fiscali încheiați anterior și anul fiscal în curs, cumulată cu valoarea alocării financiare acordate în conformitate cu prevederile Schemei - depășește pragul de 200.000 Euro, respectiv 100.000 Euro pentru întreprinderile care activează şi în domeniul transporturilor de mărfuri în contul terților sau contra cost, echivalent în lei, beneficiarul nu poate beneficia de prevederile Schemei.

**(4)** În cazul în care, prin acordarea unor noi ajutoare de minimis s-ar depăși plafonul maxim menționat alin. (3), întreprinderea poate beneficia, dacă solicită acest lucru, de prevederile Schemei doar pentru acea fracțiune din ajutor care, cumulată cu restul ajutoarelor de minimis primite anterior, nu depășește plafonul menționat la alin. (3).

**(5)** Beneficiarul de ajutor de minimis poate prezenta și dovezi conform cărora a fost rambursat un ajutor de minimis primit anterior, sau parte din acesta, astfel încât prin noul ajutor solicitat să nu se depășească plafonul menționat la alin. (3).

**(6)** Ajutoarele de minimis acordate în cadrul prezentei scheme nu se vor cumula cu alte ajutoare de stat acordate pentru aceleaşi costuri eligibile sau cu ajutoarele de stat acordate pentru aceeaşi măsură de finanţare pentru capital de risc, dacă un astfel de cumul ar depăşi intensitatea sau valoarea maximă relevantă a ajutorului de stat stabilită pentru condițiile specifice ale fiecărui caz de un regulament sau o decizie de exceptare pe categorii adoptată de Comisia Europeană.

(7) Ajutoarele de minimis care nu se acordă pentru costuri eligibile specifice sau nu sunt legate de aceste costuri pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisia Europeană..

**(8)** Ajutoarele de minimis acordate în conformitate cu Regulamentul nr. 1407/2013 pot fi cumulate cu ajutoarele de minimis acordate în conformitate cu Regulamentul nr. 360/2012 în limita plafonului de 500.000 Euro.

**(9)** Ajutoarele de minimis acordate în conformitate cu Schema pot fi cumulate cu ajutoarele de minimis acordate în conformitate cu alte regulamente de minimis în limita plafonului de 200.000 Euro pe durata a trei ani fiscali - 2 ani fiscali încheiați anteriori și anul fiscal în curs-, respectiv 100.000 Euro pentru întreprinderile care activează şi în domeniul transporturilor de mărfuri în contul terţilor sau contra cost.

**(10)** Respectarea plafonului de minimis are în vedere o întreprindere/întreprindere unică. Astfel, dacă între întreprinderile care beneficiază de sprijinul Schemei există cel puțin una dintre relațiile menţionate la definiția întreprinderii unice de la art. 2 lit. v) al prezentului ghid, respectivele structuri vor fi tratate ca o singură «întreprindere unică», iar valoarea ajutorului de minimis acordat tuturor structurilor constituente, cumulat pe o perioadă de 3 ani fiscali, respectiv anul curent şi 2 ani anteriori încheiați, împreună cu suma solicitată, nu va depăşi suma de 200.000 Euro, respectiv 100.000 Euro pentru întreprinderile care efectuează transport de mărfuri în contul terţilor sau contra cost.

**(11)** În cazul fuziunilor sau al achizițiilor, atunci când se stabilește dacă un nou ajutor de minimis acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

**(12)** În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

# CAPITOLUL XI. INDICATORII APELULUI DE PROIECTE

1. **Pentru a fi eligibil, proiectul trebuie să conducă, prin activitățile propuse, la atingerea cumulativă a următorilor indicatori:**
2. **„Număr de angajați cu competențe digitale dobândite pentru editare și post-producție pentru produse digitale‟ – valoare țintă minimă: 1. [[7]](#footnote-7).**Solicitanții vor avea în vedere că indicatorul privind **persoanele cu competențe digitale dobândite pentru editare și post-producție pentru produse digitale**, se va raporta defalcat în funcţie de **gen şi vârstă.**
3. **„Conținut digital dezvoltat și distribuit‟ – valoare țintă minimă: 1.**

**ATENȚIE!**

**Pe lângă aceste cursuri de formare pentru editare/ post-producție, dobândirea și a altor competențe/ competențe digitale necesare solicitantului pentru îndeplinirea obiectivului proiectului reprezintă activități eligibile.**

**Solicitantul va avea însă în vedere faptul că doar competențele dobândite în cadrul cursurilor de formare pentru editare/ post-producție pentru produse digitale contribuie la atingerea indicatorului de proiect „*Număr de angajați cu competențe digitale dobândite pentru editare și post-producție pentru produse digitale”.***

**Solicitantul va face dovada îndeplinirii valorii țintă a indicatorului „Număr de angajați cu competențe digitale dobândite pentru editare și post-producție pentru produse digitale‟ - prin transmiterea unui Certificat individual care să ateste că au fost finalizate activitățile de formare în vederea dobândirii competențelor digitale pentru editare și post-producție pentru produse digitale. Furnizorul de formare emitent al certificatului trebuie să aibă autorizată activitatea de formare profesională.**

# CAPITOLUL XII. COMPLETAREA CERERILOR DE FINANțARE. PROCEDURA DE RENUNŢARE LA CEREREA DE FINANŢARE

1. **Conținutul dosarului de finanțare**

Dosarul de finanțare este compus din:

1. **Cererea de finanțare, inclusiv bugetul detaliat al proiectului** (Anexa 1 și Anexa 1.1 la prezentul ghid).
2. **Anexe:**

**Declarații obligatorii:**

**Model A -** Declarație de consimțământ privind prelucrarea datelor cu caracter personal;

**Model B -** Declarație privind eligibilitatea TVA;

**Model C -** Declarație privind aplicarea principiului DNSH („Do no significant harm”) care include Anexa privind Auto-evaluarea respectării principiului de „a nu aduce prejudicii semnificative” (DNSH);

**Model D -** Declarație de eligibilitate și angajament;

**Model E -** Declarație privind evitarea conflictului de interese, a fraudei, corupției și a dublei finanțări;

**Model F -** Declarația întreprinderii/întreprinderii unice privind cumulul ajutoarelor de minimis obținute;

**Model G -** Declarația privind Beneficiarul real – pentru categoriile de persoane juridice[[8]](#footnote-8) care sunt obligate, conform legii - și dovada depunerii la ONRC sau Ministerul Justiției, după caz, conform legii, a Declarației privind Beneficiarul real.

1. Documentul care atestă înregistrarea fiscală a solicitantului;
2. Certificat constatator, emis de ONRC în scopul accesării de fonduri europene – pentru categoriile de persoane care au obligația înregistrării, conform legii, la ONRC - sau, după caz, extras din Registrul Asociațiilor și Fundațiilor, nu mai vechi de 30 de zile, și documentele de organizare și înființare, actualizate;
3. Fundamentarea costurilor incluse în bugetul detaliat al proiectului;
4. Situațiile financiare (e.g. bilanț contabil, balanță de verificare, cont de profit și pierdere etc./declarația unică de venit), după caz, care conțin informații privind numărul de angajați, cifra de afaceri sau suma veniturilor, pentru ultimii trei ani fiscali încheiați și dovada depunerii la ANAF.

**ATENȚIE !**

**Pentru completarea Cererilor de finanțare, la Activitatea „*Formarea personalului pentru dobândirea competențelor digitale în editare/ post-producție*” este obligatorie identificarea a cel puțin unui furnizor de formare profesională pentru dobândirea competențelor indicate.**

**Pentru demonstrarea îndeplinirii acestei condiții, Solicitantul va include în cererea de finanțare adresa web a furnizorului identificat (dacă este cazul) și va anexa la dosarul de finanțare documente care să ateste îndeplinirea condiției (spre exemplu: ofertă). Acest aspect este verificat în cadrul procesului de evaluare, constituind criteriu de conformitate. Nerespectarea acestuia conduce la respingerea dosarului de finanțare în etapa de evaluare și selecție.**

1. **Elaborarea bugetului detaliat al proiectului**:

Pentru justificarea bugetului propus, cererea de finanțare va fi însoțită de documente justificative pentru fiecare tip de cost (ex. print-screen de pe website-uri, contracte similare, oferte de preţ etc. sau referirea la standardele de cost existente; copii după documente aferente unor poziții similare (de exemplu, stat de plată), care să justifice nivelul cheltuielilor salariale bugetate).

1. Pentru justificarea modului de estimare a cheltuielilor salariale se vor indica norma de lucru lunară și modalitatea de calcul a acestora.
2. Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

**ATENȚIE!**

**La completarea bugetului detaliat al proiectului se va ține seama de instrucțiunile de completare incluse în Anexa 1.1, parte integrantă a *cererii de finanțare.***

1. Pentru **transmiterea dosarului de finanțare prin platforma informatică a MIPE**, **semnătura electronică** extinsă a reprezentantului legal/persoanei împuternicite, trebuie să fie **certificată** în conformitate cu prevederile legale în vigoare.
2. **Contul de utilizator** se creează conform prevederilor din ***Instrucțiunea de utilizare privind sistemul informatic integrat de management pentru PNRR*** ([https://proiecte.pnrr.gov.ro](https://proiecte.pnrr.gov.ro/#/home) și https://www.umpcultura.ro/ctg\_45\_investitia-7\_pg\_0.htm).
3. **Depunerea dosarului de finanțare**: În această etapă, solicitantul se asigură că toate secțiunile cererii de finanțare și documentele obligatorii, sunt completate și salvate. Se recomandă ca solicitantul să realizeze o verificare a conformității administrative și a eligibilității, utilizând Grila de evaluare și selecție - **Anexa 2** la prezentul Ghid. Grila completată de solicitant nu va fi încărcată în platforma electronică MIPE. Documentele din componența dosarului de finanțare completate și semnate electronic de reprezentantul legal/persoana împuternicită a solicitantului se încarcă în **platforma informatică a MIPE** în vederea transmiterii.
4. Solicitantul nu poate aduce nicio modificare a dosarului de finanțare, după depunerea proiectului sau după expirarea termenului limită de depunere a proiectelor, cu excepția cererilor exprese ale Coordonatorului de Reforme și Investiții.
5. Limba utilizată în completarea cererii de finanțare: **limba română.**
6. Documentele încărcate în **platforma informatică a MIPE**, ca parte din cererea de finanțare, trebuie să fie **lizibile și complete.**
7. Retragerea dosarului de finanțare se va face printr-o notificare semnată de către reprezentantul legal al solicitantului sau de către persoana împuternicită de acesta și încărcată în **platforma informatică a MIPE**, oricând înainte de semnarea contractului de finanțare.

# CAPITOLUL XIII. EVALUAREA ȘI SELECȚIA PROIECTELOR

1. Dosarele de finanțare vor fi evaluate în ordinea cronologică a depunerii acestora în **platforma informatică a MIPE (**<https://proiecte.pnrr.gov.ro>)până la epuizarea bugetului alocat apelului de proiecte.
2. (1) Dosarele de finanțare depuse prin intermediul **platformei informatice a MIPE (**<https://proiecte.pnrr.gov.ro>)sunt supuse unui proces de evaluare și selecție **pe baza criteriilor incluse în Anexa 2 - *Grila de evaluare și selecție****.*

(2) În procesul de evaluare și selecție se va asigura aplicarea unitară și imparțială a modului de verificare a criteriilor de evaluare și selecție.

(3) Coordonatorul de Reforme și Investiții va proceda la verificarea **primelor 50 de dosare de finanțare depuse**. În cazul în care o parte dintre acestea sunt respinse sau bugetul nu a fost alocat integral, Coordonatorul de Reforme și Investiții va continua verificarea următoarelor dosare de finanțare, **până la epuizarea bugetului alocat prin PNRR.**

1. **(1)** În cazul în care dosarul de finanțare conține informații neclare, incomplete, contradictorii etc., se pot solicita clarificări.

**(2)** În situația în carese constată că există două sau mai multe proiecte identice sau similare în conținut acestea vor fi considerate neconforme și vor fi automat respinse.

**(3****)** În cazul în care, inclusiv după transmiterea răspunsului la solicitările de clarificare, **la oricare dintre criteriile**  menționate în **Anexa 2 -** ***Grila de evaluare și selecție*** se răspunde cu NU (cu excepția criteriilor la care se bifează ”Nu este cazul”), proiectul este respins, prevederile art. 56, alin. 3 fiind aplicabile.

1. **(1) Nu se vor solicita clarificări, dosarul de finanțare fiind automat respins, dacă acesta este incomplet în raport de prevederile art. 44 de mai sus** **și/sau oricare dintre documentele componente nu sunt completate sau sunt lipsite de conținut.**

**(2). În cazul în care, se bifează NU pentru oricare dintre Criteriile eliminatorii din Anexa 2 – Grila de evaluare și selecție, proiectul este automat respins,** fără a fi solicitate clarificări pentru stabilirea conformității administrative sau pentru verificarea îndeplinirii celorlalte criterii de eligibilitate.

1. Termenul de răspuns la clarificări este de **maximum 3 zile lucrătoare**, sub sancțiunea respingerii dosarului de finanțare. **Nu se admit prelungiri de termen.**
2. Orice încercare a unui solicitant de a influența procesul de evaluare sub orice formă (de exemplu, contactarea oricăruia din experții Coordonatorului de Reforme și Investiții în scopul influențării acestora) conduce la respingerea proiectului și excluderea de la finanțare.
3. În cazul în care în oricare etapă a procesului de evaluare și selecție se identifică o situație de dublă finanțare (de exemplu, ca urmare a consultării altor autorități cu competențe în gestionarea de fonduri nerambursabile sau rambursabile), proiectul este exclus de la finanțare, solicitantul fiind notificat în acest sens.
4. După finalizarea procesului de evaluare și selecție, solicitantul va fi notificat asupra rezultatului verificării. Notificarea poate fi contestată în conformitate cu prevederile Capitolului XV de mai jos.

# CAPITOLUL XIV. CONTRACTAREA ȘI IMPLEMENTAREA PROIECTELOR

* 1. **CONTRACTAREA PROIECTELOR**

1. Dacă, în urma finalizării procesului de evaluare și selecție, proiectul îndeplinește toate cerințele pentru a primi sprijin financiar nerambursabil, Coordonatorul de Reforme și Investiții va proceda la solicitarea documentelor necesare încheierii contractului de finanțare. Etapa de contractare se va realiza în două etape, conform prevederilor articolelor mai jos menționate.
2. În prima etapă,solicitanții selectați pentru acordarea sprijinului financiar nerambursabil vor primi o notificare prin care:
3. vor fi informați că au fost **selectați provizoriu[[9]](#footnote-9),**
4. li se va solicita transmiterea **dosarului de finanțare actualizat[[10]](#footnote-10)**, dacă este cazul,
5. li se va solicita transmiterea următoarelor documente, în vederea **verificării îndeplinirii criteriilor de eligibilitate la momentul semnării contractului de finanțare:**
6. Dacă este cazul, Declarația privind realizarea de modificări pe parcursul procesului de evaluare și selecție (**Model H**), însoțită de documentele justificative aferente. În situația în care nu există modificări față de momentul depunerii dosarului de finanțare, se va preciza acest lucru în adresa de răspuns;
7. Declarația de eligibilitate și angajament actualizată (**Model D**);
8. Declarația întreprinderii/întreprinderii unice privind cumulul ajutoarelor de minimis obținute actualizată (**Model F**), anexă și la Schemă;
9. Declarație privind evitarea conflictului de interese, a fraudei, corupției și a dublei finanțări actualizată (**Model E**);
10. Certificatul care atestă lipsa datoriilor restante la bugetul de stat emis de autoritatea competentă și, dacă este cazul, graficul de reeșalonare a datoriilor către bugetul de stat;
11. Certificatul care atestă lipsa datoriilor restante la bugetul local, emis de autoritatea competentă (e.g., primăria/ primăriile pe raza căreia/ cărora îşi are sediul social și punctele de lucru) și, dacă este cazul, graficul de reeșalonare a datoriilor către bugetul local.
12. Declarație pe proprie răspundere că nu au intervenit modificări în Declarația inițială privind Beneficiarul Real sau, după caz, Declarația actualizată și dovada privind depunerea la ORC-ul competent sau Ministerul Justiției, după caz, pentru categoriile de persoane care sunt obligate conform legii, să depună Declarația;
13. Certificat constatator, emis de ONRC în scopul accesării de fonduri europene – pentru categoriile de persoane care au obligația înregistrării, conform legii, la ONRC - sau, după caz, extras din Registrul Asociațiilor și Fundațiilor, nu mai vechi de 30 de zile, și documentele de organizare și înființare, actualizate;
14. Alte documente (dacă este cazul), solicitate pentru a face dovada îndeplinirii condițiilor pentru semnarea contractului de finanțare.
15. (1) Termenul de transmitere a documentelor solicitate în această etapă este de **maximum 10 zile lucrătoare.** Răspunsul solicitantului va fi transmis prin intermediul platformei informatice MIPE.

(2) Orice document lipsă din cele prevăzute la art. 64 lit. b) și lit. c) poate fi solicitat **o singură dată.**

1. În cazul în care oricare dintre documentele prevăzute la art. 64 lit. b) și lit. c) conțin informații neclare, incomplete, contradictorii etc., se pot solicita **clarificări.** Termenul de transmitere a acestor documente actualizate sau a documentelor suport este de **maximum 3 zile lucrătoare.**
2. Solicitantul nu va primi sprijin financiar nerambursabil dacă în dosarul de finanţare prezintă informații care nu corespund cu documentele suport transmise din perspectiva îndeplinirii criteriilor de eligibilitate.
3. La semnarea contractului de finanțare se va verifica încadrarea valorii proiectului în **valoarea maximă de 100.000 Euro, utilizând cursul InforEuro** din luna semnării contractului de finanțare.
4. (1) În situația în care se constată că este depășit pragul de 100.000 Euro, Coordonatorul de Reforme și Investiții va solicita revizuirea cererii de finanțare în sensul încadrării sumei ce depășește acest prag în categoria cheltuielilor neeligibile, în bugetul detaliat al proiectului, anterior semnării contractului de finanțare. În cazul în care solicitantul nu este de acord cu revizuirea cererii de finanțare în acest sens, proiectul va fi respins.

(2) În situația în care se constată că este încălcată regula de cumul, respectiv se depășește plafonul de 200.000 Euro, respectiv 100.000 Euro pentru întreprinderile care activează şi în domeniul transporturilor de mărfuri în contul terților sau contra cost, echivalent în lei, solicitantul poate transmite o declarație pe propria răspundere prin care își ia angajamentul de a include diferența față de plafonul de minimis la cheltuieli neeligibile, în caz contrar proiectul fiind respins.

1. În urma transmiterii documentelor mai sus menționate, se va completa Lista de verificare în etapa de contractare, **Anexa nr. 3** la prezentul ghid.
2. Dacă, în cadrul acestei etape, se identifică elemente care conduc la neeligibilitatea solicitantului/proiectului, se procedează la **respingerea proiectului** și transmiterea unei notificări în acest sens.
3. **În cea de-a doua etapă, în vederea semnării contractului de finanțare, solicitantul va pregăti și transmite următoarele documente:**
4. *În cazul în care contractul de finanțare va fi semnat de altă persoană decât reprezentantul legal al solicitantului*:**actul de împuternicire** (mandat de reprezentare) emis de reprezentantul legal/ organul de administrare al solicitantului, prin care persoana respectivă este mandatată să încheie contractul de finanțare în numele și pe seama persoanei juridice, **fie** în original, **fie** în copie certificată pentru conformitatea cu originalul de către reprezentantul legal al solicitantului/ persoana împuternicită;
5. **Hotărârea de aprobare a proiectului și a cheltuielilor legate de proiect** emisă de entitatea competentă/ organul competent, cuprinzând valoarea totală a proiectului și aprobarea tuturor cheltuielilor legate de proiect (cheltuieli neeligibile, cheltuieli conexe etc.), în copie;
6. Termenul de transmitere a documentelor solicitate în această etapă este de **maximum 5 zile lucrătoare**. Răspunsul solicitantului va fi transmis prin intermediul platformei informatice MIPE.
7. **Coordonatorul de Reforme și Investiții recomandă citirea cu atenţie a contractului de finanţare înaintea semnării acestuia, întrucât acesta conține toate condiţiile în care se acordă sprijinul financiar nerambursabil, iar semnarea acestuia reprezintă angajamentul de implementare pe proprie răspundere a proiectului din partea solicitantului și** **pentru realizarea obiectivelor și rezultatelor stabilite în cererea de finanțare. Contractul de finanțare este act juridic supus regulilor de drept public, cu titlu oneros, de adeziune[[11]](#footnote-11).**
8. În cazul în care Coordonatorul de Reforme și Investiții constată, ca urmare a introducerii contractelor de finanțare semnate în sistemul RegAS, că nu este respectată condiția de cumul al ajutoarelor de stat/ *de minimis* sau căbeneficiarul este subiectul unei decizii de recuperare a unui ajutor *de stat/ de minimis* ce nu a fost executată și creanța nu a fost integral recuperată, **contractul este desființat de plin drept**, Beneficiarul fiind notificat în acest sens.
   1. **IMPLEMENTAREA PROIECTELOR**
9. (1) Pe toată durata procesului de implementare, Coordonatorul de Reforme și Investiții va monitoriza administrativ şi tehnic proiectele finanțate prin, *inter alia*, analiza documentelor și informațiilor transmise de beneficiar, inclusiv prin vizite la fața locului, acolo unde este cazul.

(2) Modificările contractului de finanțare pot fi efectuate prin act adițional, în condițiile prevăzute în acesta.

1. Beneficiarul va raporta progresul din punct de vedere tehnic și financiar, prin depunerea cererilor de transfer, precum și a altor raportări și/sau documente solicitate, după caz.
2. Beneficiarul va depune calendarul/graficul estimativ privind termenele de depunere a cererilor de transfer în termen de **5 zile lucrătoare de la semnarea contractului de finanțare.**
3. Procesul de monitorizare include verificarea achizițiilor (în conformitate cu obligațiile prevăzute în contractul de finanțare și *Îndrumarul Metodologic pentru beneficiarii privați (*document elaborat de MIPE, disponibil pe site-ul oficial MIPE), valabil la data verificării*,* precum șia eficienței și eficacității cheltuielilor efectuate, evaluarea îndeplinirii obiectivului, activităților și impactului proiectului.
4. Pe parcursul implementării proiectului, verificarea și autorizarea cheltuielilor efectuate se va realiza prin raportare la valorile aprobate în bugetul detaliat al proiectului. În acest sens, beneficiarii vor transmite cererile de transfer întocmite în conformitate cu prevederile contractului de finanțare și însoțite de documente justificative[[12]](#footnote-12).
5. La prima cerere de transfer Beneficiarul va depune documentul care atestă contul bancar special dedicat proiectului.
6. În termen de **10 zile lucrătoare de la data depunerii** de către beneficiar la Coordonatorul de Reforme și Investiții a cererii de transfer întocmite conform contractului de finanțare, Coordonatorul de Reforme și Investiții autorizează cheltuielile cuprinse în cererea de transfer şi efectuează plata sumelor autorizate în termen de **5 zile lucrătoare de la aprobarea documentelor**. După efectuarea plății, CRI notifică beneficiarul cu privire la plata aferentă cheltuielilor autorizate din cererea de transfer.
7. În situația în care cererea de transfer și/sau documentele justificative nu sunt întocmite conform legii/Contractului, Coordonatorul de Reforme şi Investiţii poate respinge formal cererea de transfer.
8. Pentru depunerea de către beneficiar a unor documente adiționale sau clarificări solicitate de CRI, termenul de 10 zile lucrătoare prevăzut pentru aprobarea cererii de transfer va fi întrerupt, **fără ca perioadele de întrerupere cumulate să depășească 10 zile lucrătoare.**
9. În cazul ultimei cereri de transfer depuse de beneficiar, termenul prevăzut pentru aprobarea cererii de transfer poate fi prelungit cu durata necesară efectuării tuturor verificărilor procedurale, **fără a depăşi 45 de zile.**
10. Beneficiarul are obligația de a depune declarația de utilizare a sumelor **în termen de 30 de zile de la data efectuării plății aferente cererii de transfer.**
11. Exemplarele originale ale facturilor/documentelor contabile cu valoare justificativă echivalentă vor fi inscripționate cu următoarele mențiuni obligatorii: „bun de plată pentru suma de…….”, „certificat în privința realității, regularității și legalității” și „finanțat din PNRR, conform contract nr…….”.
12. Beneficiarii sunt obligați să acorde acces imediat și deplin la orice informații, documente, persoane relevante și locații legate de activitățile realizate în cadrul proiectului, reprezentanților MIPE, Coordonatorului de Reforme și Investiții sau oricărei entităţi care are scopul de a efectua monitorizarea, auditul, controlul sau evaluarea proiectului, fără a aduce atingere limitărilor care rezultă din legislația națională aplicabilă.

# CAPITOLUL XV. CONTESTAȚII

1. **(1)** Solicitantul care se consideră nedreptățit de rezultatele procesului de evaluare şi selecție și/sau de decizia Coordonatorului de Reforme și Investiții de a-l exclude de la finanțare, adoptată în procesul de contractare, poate formula în scris o contestație.

**(2)** Se poate depune o singură contestație per etapă, respectiv:

* Verificarea conformităţii administrative și a eligibilităţii;
* Contractare.

1. **(1)** Contestațiile se depun electronic, conform Instrucțiunii de utilizare privind sistemul informatic integrat de management pentru PNRR, în termen de **5 zile lucrătoare** de la data comunicării notificării emise de către Coordonatorul de Reforme și Investiții.

**(2)** Contestațiile depuse după termenul menționat la alin. (1) vor fi respinse ca **tardiv introduse, rezultatul inițial fiind menținut.**

**(3)** Termenul prevăzut la alin. (1) se calculează pe zile libere, prima și ultima zi nefiind luate în calcul. Termenul se va împlini la ora 24:00 a ultimei zile. Dacă ultima zi a termenului cade într-o zi nelucrătoare, termenul se prelungeşte până în prima zi lucrătoare care urmează.

1. **(1)** Contestaţia se formulează în scris şi cuprinde:
2. datele de identificare ale solicitantului (contestatarului),
3. titlul proiectului,
4. obiectul contestaţiei,
5. motivele de fapt şi de drept,
6. mandatul special pentru împuternicit, dacă este cazul.

**(2)** Pentru a fi valabilă, contestația trebuie să fie semnată electronic cu semnătură electronică extinsă de reprezentantul legal al solicitantului/ persoana împuternicită. Nu se analizează contestațiile depuse de alte persoane decât reprezentantul legal și/sau persoana împuternicită expres de către acesta. Contestațiile transmise de alte persoane fizice sau juridice nu vor fi analizate și vor fi respinse.

**(3)** În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare va fi respinsă ca nemotivată.

**(4) Contestatarul nu poate să depună documente noi în susţinerea cauzei și nu poate să modifice conținutul dosarului de finanțare.**

**(5)** Coordonatorul de Reforme și Investiții va proceda la verificarea condițiilor de formă anterior menționate. Dacă acestea nu sunt îndeplinite nu se continuă analiza pe fond, contestația fiind respinsă.

1. **(1)** Coordonatorul de Reforme și Investiții se va pronunța prin decizie motivată cu privire la admiterea, în tot sau în parte, a contestației sau la respingerea ei, în termen de 30 de zile de la data înregistrării contestației.

**(2)** Decizia Coordonatorului de Reforme și Investiții privind soluţionarea contestaţiei este definitivă în sistemul căilor administrative de atac.

**(3)** Deciziile pronunțate în soluționarea contestațiilor pot fi atacate de către contestatar la instanța judecătorească de contencios administrativ competentă, în conformitate cu prevederile Legii nr. 554/2004 a contenciosului administrativ, cu modificările și completările ulterioare.

1. Contestaţia poate fi retrasă de contestatar până la soluţionarea acesteia, prin solicitare scrisă, cu pierderea dreptului de a se înainta o nouă contestaţie, cu excepția cazurilor în care retragerea contestației survine ca urmare a unor erori ale platformei informatice.
2. După soluționarea contestațiilor, lista proiectelor se va actualiza cu acele proiecte pentru care s-a luat o decizie favorabilă.

# CAPITOLUL XVI. TRANSPARENȚĂ

1. **(1)** În acord cu prevederile legii, au fost lansate în consultare publică Ghidul solicitantului și Schema la adresa: [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm).

**(2)** Toate întrebările/solicitările de clarificări au fost supuse analizei, cu actualizarea Ghidului și a Anexelor aferente – acolo unde este cazul.

**(3)** Pentru asigurarea principiului transparenței Ministerul Culturii - UMP va publica ordinul de aprobare a prezentului ghid pe pagina de internet [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm).

# CAPITOLUL XVII. PREVENIREA NEREGULILOR GRAVE, A DUBLEI FINANȚĂRI

1. **(1)** Pe parcursul întregului proces de depunere, evaluare a dosarului de finanțare, respectiv de contractare și implementare a proiectului, solicitantul/ beneficiarul ajutorului de minimis are obligația de a se abține de la orice act/fapt care ar putea cauza apariția unei situații de fraudă, corupție, conflict de interese și/sau dublă finanțare, după caz.

**(2)** Solicitantul/beneficiarul ajutorului de minimis are obligația de a informa imediat Coordonatorul de Reforme și Investiții în cazul în care apare o situație de dublă finanțare sau un conflict de interese.

1. **(1)** În implementarea proiectelor, beneficiarul ajutorului de minimis va aplica următoarele principii:

a) buna gestiune financiară bazată pe aplicarea principiilor economicităţii, eficacităţii şi eficienţei,

b) respectarea principiilor de liberă concurenţă şi de tratament egal şi nediscriminatoriu,

c) transparenţa,

d) prevenirea apariţiei oricăror nereguli grave și/sau a situațiilor de dublă finanțare.

**(2)** Coordonatorul de Reforme și Investiții are obligaţia luării tuturor măsurilor necesare prevenirii neregulilor şi fraudelor, inclusiv prin activităţi ce constau în informarea corectă şi la timp a beneficiarilor asupra riscului producerii de nereguli şi fraude, în special asupra indicatorilor de fraudă.

1. Coordonatorul de Reforme şi Investiţii verifică documentele aferente contractelor de finanțare încheiate, conform prevederilor legale și Anexei nr. 1 la Instrucţiunea nr. 7 privind lista de verificare a neregulilor grave şi a dublei finanţări din cadrul PNRR, emisă de către MIPE.

# CAPITOLUL XVIII. MECANISME DE GESTIONARE A RISCURILOR DE IMPLEMENTARE

1. (1) Criteriile de evaluare și selecție vizează, printre altele, capacitatea tehnică și financiară a potențialilor beneficiari, astfel încât, în urma procesului de evaluare și selecție, să fie încheiate contracte de finanțare doar cu entități care au capacitatea de a implementa proiectele conform planificării, reducând astfel riscurile la un nivel acceptabil.

(2) Monitorizarea proiectelor se realizează dintr-o dublă perspectivă, respectiv monitorizarea procesului de atingere a indicatorilor de proiect, precum și monitorizarea respectării regulilor de acordare a ajutorului de minimis.

(3) Coordonatorul de Reforme și Investiții monitorizează implementarea din perspectiva atingerii țintei aferente Investiției 7, semnalând ori de câte ori este identificat riscul de întârziere în realizarea acesteia. În același timp, CRI se asigură că operațiunile derulate de beneficiari respectă prevederile legale aplicabile.

# CAPITOLUL XIX. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)”

1. Solicitantul va declara respectarea obligaţiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului, prin completarea Model C - Declaraţia si auto-evaluarea DNSH, anexă la prezentul Ghid.

# CAPITOLUL XX. BENEFICIARUL REAL/DESTINATARII FINALI

1. **(1)** Destinatarii finali ai fondurilor/contractanţii au obligaţia de a transmite datele şi informaţiile cu privire la beneficiarii reali ai fondurilor alocate din PNRR, conform prevederilor Regulamentului (UE) nr. 2021/241 al Parlamentului European și al Consiliului de instituire a Mecanismului de redresare și reziliență și ale Directivei (UE) 2015/849 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanţării terorismului, de modificare a Regulamentului (UE) nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei, **în etapa depunerii dosarelor de finanţare, în cea a implementării proiectelor, precum și înaintea încheierii contractelor de achiziție și a contractelor comerciale.**

**(2)** Destinatarii finali ai fondurilor/ contractanţii au obligaţia actualizării informaţiilor cu privire la beneficiarii reali ai fondurilor alocate din PNRR de fiecare dată când are loc o modificare a acestora, sub rezerva aplicării sancţiunilor contravenţionale şi a dizolvării societății, în conformitate cu prevederile articolelor 56 si 57 din Legea nr. 129/2019 pentru prevenirea şi combaterea spălării banilor şi finanţării terorismului, precum și pentru modificarea și completarea unor acte normative, cu modificările și completările ulterioare

**(3)** În acest sens, solicitanții/beneficiarii ajutorului de minimis completează ***Declarația privind beneficiarul real*** – **Model G, conform legii,**- precum și ***Declarația privind realizarea de modificări pe parcursul procesului de evaluare si selectie*** – **Model -H.**

1. Furnizarea datelor şi informaţiilor privind beneficiarii reali de către destinatarii finali ai fondurilor/contractorilor se realizează de aceştia din urmă prin transmiterea acestor informaţii către Oficiul Național al Registrului Comerțului (ONRC) sau către Ministerul Justiției, după caz. Destinatarii finali/contractanţii au obligaţia de a informa în paralel atât Coordonatorul de Reforme și Investiții, cât şi ONRC sau Ministerul Justiției, după caz de fiecare dată când are loc o modificare a informaţiilor privind beneficiarul real, pe durata angajamentelor legale încheiate în cadrul PNRR.
2. În etapa de contractare, Coordonatorul de Reforme și Investiții va efectua verificări în ceea ce privește declararea beneficiarilor reali de către solicitanții obligați, conform legii. În cazul în care se constată diferențe între evidențele ONRC sau ale Ministerului Justiției, după caz și declarația depusă, iar solicitantul nu transmite dovada înregistrării Declarației actualizate, Coordonatorul de Reforme și Investiții are dreptul de a refuza încheierea contractului de finanțare.
3. (1) Pe tot parcursul derulării contractului de finanțare, beneficiarul are obligația de a colecta și transmite Coordonatorului de Reforme și Investiții următoarele categorii de date standardizate şi de a asigura accesul la acestea:

(i) numele destinatarului final al fondurilor;

(ii) numele contractantului şi al subcontractantului;

(iii) prenumele, numele şi data naşterii beneficiarului real al destinatarului fondurilor sau al contractantului, în înţelesul articolului 3 punctul 6 din Directiva (UE) 2015/849 a Parlamentului European şi a Consiliului din 20 mai 2015;

**(2)** Prin contractele încheiate de către beneficiari pe parcursul derulării contractelor de finanțare, aceștia sunt obligați să introducă clauze prin care autorizează în mod expres Comisia Europeană, Oficiul European de Luptă Antifraudă (OLAF), Curtea de Conturi și, dacă este cazul, Parchetul European (EPPO) să îşi exercite drepturile prevăzute la articolul 129 alineatul (1) din Regulamentul financiar şi să impună obligaţii tuturor destinatarilor finali ai fondurilor plătite pentru măsurile de implementare a reformelor şi a proiectelor de investiţii incluse în planul de redresare şi rezilienţă sau tuturor celorlalte persoane sau entităţi implicate în implementarea acestora, de a autoriza în mod expres Comisia Europeană, OLAF, Curtea de Conturi şi, dacă este cazul, EPPO să îşi exercite drepturile prevăzute la articolul 129 alineatul (1) din Regulamentul financiar şi să impună obligaţii similare tuturor beneficiarilor finali ai fondurilor plătite;

# CAPITOLUL XXI. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

1. (1) Suma alocată apelului contribuie în proporție de 100% la obiectivele asumate pentru realizarea indicatorilor din domeniul digital.

**(2)** Apelul de proiecte nu contribuie la obiectivele asumate pentru realizarea indicatorilor din domeniul climei.

# CAPITOLUL XXII – DISPOZIȚII FINALE

1. (1) Termenul „zi” reprezintă zi calendaristică, dacă nu se specifică altfel.

(2) Termenele prevăzute în prezentul Ghid se calculează pe zile libere, prima și ultima zi nefiind luate în calcul. Termenul se va împlini la ora 24:00 a ultimei zile. Dacă ultima zi a termenului cade într-o zi nelucrătoare, termenul se prelungeşte până în prima zi lucrătoare care urmează.

(3) Anexele Ghidului solicitantului constituie parte integrantă a acestuia și se interpretează în conformitate cu prevederile sale.

# ANEXE

|  |  |
| --- | --- |
| **ANEXA 1** | Cererea de finanţare, inclusiv Bugetul detaliat al proiectului **(Anexa 1.1),** împreună cu următoarele declaraţii:  **Model A** – Declarație de consimțământ privind prelucrarea datelor cu caracter personal  **Model B** – Declarație privind eligibilitatea TVA  **Model C** – Declarație privind aplicarea principiului DNSH („Do no significant harm”) care include Anexa privind Auto-evaluarea respectării principiului de „a nu aduce prejudicii semnificative” (DNSH)  **Model D** – Declarație de eligibilitate și angajament  **Model E** – Declarație privind evitarea conflictului de interese, a fraudei, corupției și a dublei finanțări  **Model F** – Declarația întreprinderii/întreprinderii unice privind cumulul ajutoarelor de minimis obținute.  **Model G** – Declarație pe proprie răspundere privind Beneficiarul real  **Model H** – Declarația privind realizarea de modificări pe parcursul procesului de evaluare si selectie |
| **ANEXA 2** | Grila de verificare și selecție |
| **ANEXA 3** | Lista de verificare în etapa de contractare |
| **ANEXA 4** | Model orientativ de Contract de finanțare |

1. Art. 9 - Sprijinul acordat în cadrul mecanismului se adaugă sprijinului furnizat în cadrul altor programe şi instrumente ale Uniunii. Reformele şi proiectele de investiţii pot beneficia de sprijin din partea altor programe şi instrumente ale Uniunii, cu condiţia ca acest sprijin să nu acopere aceleaşi costuri.  [↑](#footnote-ref-1)
2. Art. 191 - (1) Aceleiaşi acţiuni i se poate acorda un singur grant alocat din buget în favoarea aceluiaşi beneficiar, cu excepţia cazurilor în care actele de bază relevante dispun altfel.

   Unui beneficiar i se poate acorda din buget un singur grant de funcţionare pe exerciţiu financiar.

   O acţiune poate fi finanţată în comun din linii bugetare separate de mai mulţi ordonatori de credite competenţi.

   (2) Solicitantul informează de îndată ordonatorii de credite cu privire la cererile şi granturile multiple pentru aceeaşi acţiune sau acelaşi program de lucru.

   (3) Aceleaşi costuri nu pot fi finanţate în niciun caz de două ori din buget.

   (4) În ceea ce priveşte următoarele tipuri de sprijin, alineatele (1) şi (2) nu se aplică şi, după caz, Comisia poate decide să nu verifice dacă aceleaşi costuri au fost finanţate de două ori:

   (a) sprijinul pentru studii, cercetare, formare profesională sau educaţie plătit persoanelor fizice;

   (b) sprijinul direct plătit persoanelor fizice aflate în nevoie, cum ar fi şomerii şi refugiaţii. [↑](#footnote-ref-2)
3. Se va respecta *Instrucțiunea de utilizare privind sistemul informatic integrat de management pentru PNRR* ([https://proiecte.pnrr.gov.ro](https://proiecte.pnrr.gov.ro/#/home) și https://www.umpcultura.ro/ctg\_45\_investitia-7\_pg\_0.htm). [↑](#footnote-ref-3)
4. MIV-PNRR poate fi accesat la adresa: <https://mfe.gov.ro/mipe-publica-manualul-de-identitate-vizuala-pentru-planul-national-de-redresare-si-rezilienta/manual-identitate-vizuala-pnrr/> [↑](#footnote-ref-4)
5. Categoria microîntreprinderilor și a întreprinderilor mici și mijlocii („IMM-uri”) este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau al căror bilanț anual total nu depășește 43 de milioane EUR.

   Prevederile sunt aplicabile şi asociaţiilor şi fundaţiilor, cooperativelor agricole şi societăţilor agricole care desfăşoară activităţi economice. [↑](#footnote-ref-5)
6. Cheltuielile directe eligibile reprezintă diferența dintre totalul cheltuielilor eligibile și cheltuielile indirecte. [↑](#footnote-ref-6)
7. Persoana poate fi un angajat deja existent al Solicitantului sau o persoană nou angajată în cadrul proiectului. [↑](#footnote-ref-7)
8. Societățile supuse înregistrării în Registrul Comerțului și persoanele juridice fără scop lucrativ. [↑](#footnote-ref-8)
9. Caracterul provizoriu derivă din faptul că, pe parcursul verificărilor din etapa de contractare, pot apărea situații care conduc la respingerea dosarului de finanțare. [↑](#footnote-ref-9)
10. CRI poate solicita în această etapă actualizarea cererii de finanțare, a bugetului proiectului, declarațiilor sau a altor documente care fac parte din dosarul de finanțare, pentru asigurarea coerenței informațiilor, rezonabilității costurilor etc. [↑](#footnote-ref-10)
11. Nu poate fi negociat. [↑](#footnote-ref-11)
12. Lista documentelor solicitate, în funcție de tipul de cheltuială raportată, va fi comunicată beneficiarilor de către CRI ulterior semnării contractului. [↑](#footnote-ref-12)